**Priekšlikumi likumprojekta "Grozījumi Solidaritātes nodokļa likumā" izskatīšanai Saeimā otrajā lasījumā**

**TA-1223**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( \_ )

1. Atbalstīt Saeimas Budžeta un finanšu (nodokļu) komisijas apkopoto 2. (pēc būtības), 4., 5., 8. (pēc būtības), 9. (pēc būtības) un 10. priekšlikumu likumprojekta izskatīšanai Saeimā otrajā lasījumā.

2. Lūgt Budžeta un finanšu (nodokļu) komisiju iesniegt priekšlikumus:

2.1. 2.A - Aizstāt likumprojekta 1.pantā attiecībā uz likuma 2.panta pirmo daļu vārdus "privātajā brīvprātīgajā pensiju shēmā" ar vārdiem "privātajā pensiju fondā";

2.2. 9.A - Izteikt likumprojekta 4.pantu attiecībā uz likuma 9.panta ceturto daļu šādā redakcijā:

"(4) Nodokļa maksātājam – darba ņēmējam vai pašnodarbinātajam – ir pienākums 60 dienu laikā no Valsts sociālās apdrošināšanas aģentūras paziņojuma saņemšanas dienas sniegt informāciju Valsts sociālās apdrošināšanas aģentūrai par izvēlēto privāto pensiju fondu, tā reģistrācijas numuru, pensiju plānu un pensiju plāna konta numuru Latvijā. Ja nodokļa maksātājs sešu mēnešu laikā no minētās informācijas iesniegšanai noteiktā termiņa savu pienākumu nav izpildījis, iemaksas tiek ieskaitītas valsts pensiju speciālajā budžetā, tās nepersonificējot."

3. Valsts kancelejai nosūtīt šo protokollēmumu Saeimas Budžeta un finanšu (nodokļu) komisijai.